CELEX: 32012R0840
Language: sk
Date: 2012-09-18 00:00:00
Title: Vykonávacie nariadenie Komisie (EÚ) č. 840/2012 z  18. septembra 2012 o povolení používania 6-fytázy (EC 3.1.3.26) produkovanej Schizosaccharomyces pombe (ATCC 5233) ako kŕmnej doplnkovej látky pre všetky druhy vtákov vo výkrme iné ako kurčatá vo výkrme, morky vo výkrme a kačice vo výkrme a pre všetky druhy vtákov chované na znášku iné ako nosnice (držiteľ povolenia: Danisco Animal Nutrition)  Text s významom pre EHP

19.9.2012   
            
            
               SK
            
            
               Úradný vestník Európskej únie
            
            
               L 252/14
            
         VYKONÁVACIE NARIADENIE KOMISIE (EÚ) č. 840/2012
   z 18. septembra 2012
   o povolení používania 6-fytázy (EC 3.1.3.26) produkovanej Schizosaccharomyces pombe (ATCC 5233) ako kŕmnej doplnkovej látky pre všetky druhy vtákov vo výkrme iné ako kurčatá vo výkrme, morky vo výkrme a kačice vo výkrme a pre všetky druhy vtákov chované na znášku iné ako nosnice (držiteľ povolenia: Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie látky 6-fytáza (EC 3.1.3.26) produkovanej organizmom Schizosaccharomyces pombe (ATCC 5233). K žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia používania 6-fytázy (EC 3.1.3.26) produkovanej Schizosaccharomyces pombe (ATCC 5233) ako kŕmnej doplnkovej látky pre všetky druhy vtákov vo výkrme iné ako kurčatá vo výkrme, morky vo výkrme a kačice vo výkrme a pre všetky druhy vtákov chované na znášku iné ako nosnice, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Používanie prípravku 6-fytáza EC 3.1.3.26 už bolo povolené na desať rokov pre kurčatá vo výkrme, morky vo výkrme, nosnice, prasiatka (odstavené), kačice vo výkrme, ošípané vo výkrme a pre prasnice nariadením Komisie (ES) č. 785/2007 (2) a nariadením Komisie (ES) č. 379/2009 (3).
            
         
               (5)
            
            
               Boli predložené nové údaje na podporu žiadosti o povolenie používania 6-fytázy (EC 3.1.3.26) produkovanej Schizosaccharomyces pombe (ATCC 5233) ako kŕmnej doplnkovej látky pre všetky druhy vtákov vo výkrme iné ako kurčatá vo výkrme, morky vo výkrme a kačice vo výkrme a pre všetky druhy vtákov chované na znášku iné ako nosnice. Európsky úrad pre bezpečnosť potravín (ďalej len „úrad“) dospel vo svojom stanovisku zo 7. marca 2012 (4) k záveru, že pri navrhovaných podmienkach použitia 6-fytáza (EC 3.1.3.26) produkovaná Schizosaccharomyces pombe (ATCC 5233) nemá nežiaduce účinky na zdravie zvierat, zdravie ľudí ani na životné prostredie a jej používanie môže zlepšiť využitie fosforu u všetkých cieľových druhov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.
            
         
               (6)
            
            
               Z posúdenia 6-fytázy (EC 3.1.3.26) produkovanej Schizosaccharomyces pombe (ATCC 5233) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v tejto prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 175, 5.7.2007, s. 5.
   
      (3)  Ú. v. EÚ L 116, 9.5.2009, s. 6.
   
      (4)  EFSA Journal (Vestník EFSA) 2012; 10(3):2619.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity na kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a1640
               
               
                  Danisco Animal Nutrition (právnická osoba Danisco (UK) Limited)
               
               
                  6-fytáza EC 3.1.3.26
               
               
                  
                               
                           
                           
                              
                                 Zloženie doplnkovej látky
                              
                              prípravok 6-fytáza (EC 3.1.3.26) produkovaný Schizosaccharomyces pombe (ATCC 5233) s minimálnou aktivitou:
                              v tekutom a pevnom stave: 5 000 FTU (1)/g
                           
                        
                               
                           
                           
                              
                                 Charakteristika účinnej látky
                              
                              6-fytáza (EC 3.1.3.26) produkovaná organizmom Schizosaccharomyces pombe (ATCC 5233)
                           
                        
                               
                           
                           
                              
                                 Analytická metóda
                                  (2):
                              
                                           
                                       
                                       
                                          stanovenie 6-fytázy EC 3.1.3.26 v kŕmnej doplnkovej látke: kolorimetrická metóda založená na určení množstva anorganického fosfátu uvoľneného enzýmom z fytátu sodného
                                       
                                    
                                           
                                       
                                       
                                          stanovenie 6-fytázy EC 3.1.3.26 v premixoch a krmivách: EN ISO 30024: kolorimetrická metóda založená na určení množstva anorganického fosfátu uvoľneného enzýmom z fytátu sodného (po rozriedení celozrnnou múkou upravenou teplom)
                                       
                                    
                        
               
                  všetky druhy vtákov vo výkrme iné ako kurčatá vo výkrme, morky vo výkrme a kačice vo výkrme
               
               
                  —
               
               
                  250 FTU
               
               
                   
               
               
                  
                              1.
                           
                           
                              V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na použitie v kŕmnej zmesi obsahujúcej viac ako 0,23 % fosforu naviazaného na fytín.
                           
                        
                              3.
                           
                           
                              Maximálna odporúčaná dávka: 1 000 FTU na kg kompletného krmiva.
                           
                        
                              4.
                           
                           
                              Na účely bezpečnosti: pri manipulácii používať ochranu dýchacích ciest, okuliare a rukavice.
                           
                        
               
                  9.10.2022
               
            
                  všetky druhy vtákov chované na znášku iné ako nosnice
               
               
                  150 FTU
               
            
         (1)  Jedna FTU je množstvo enzýmu, ktoré uvoľní 1 mikromol anorganického fosfátu zo substrátu fytátu sodného za minútu pri pH 5,5 a 37 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx